पुलिस चौकी घनौली में पीड़िता की मामी ने शिकायत दर्ज करवाई है कि उसकी 14 वर्षीय भांजी 14 जुलाई की रात अचानक घर से गायब हो गई। परिजन पूरी रात उसे तलाशते रहे, लेकिन 15 जुलाई की सुबह छात्रा रेलवे स्टेशन घनौली से मिली। बच्ची को घर लाकर जब परिजनों ने पूछताछ की तो उसने बताया कि जिस स्कूल में वह पढ़ती है, उसके स्कूल बस चालक परमजीत सिंह (35) ने रात को उसे फोन कर धमकाया कि अगर वह रात को उससे मिलने पानी की टंकी के पास नहीं आई तो वह उसकी आपत्तिजनक फोटो इंटरनेट पर डाल देगा। उसकी धमकी के डर से वह घर बाहर निकली और ड्राइवर उसे अपने साथ ले गया।